stanford-oval/wikipedia huggingface dataset:
Humphrey Bogart
Elämä ja ura > Näyttelijän ura

Kotiuduttuaan laivastosta sodan päätyttyä marraskuussa 1918 Bogart teki sekalaisia töitä. Työskenneltyään World Films -elokuvayhtiön toimistoapulaisena hän pääsi teatterin näyttämöjohtajaksi ja alkoi saada sen jälkeen pieniä teatterirooleja. Niistä ensimmäinen kriitikkojen huomion kiinnittänyt rooli oli näytelmässä Meet the Wife (1923–1924).
Bogartin ensimmäinen elokuvarooli oli Fox Studiosin lyhytelokuvassa Broadway’s Like That (1930). Sitä seurasi sarja Foxin elokuvia, jotka eivät kuitenkaan vielä tehneet hänestä tunnettua. Fox purki Bogartin sopimuksen 16 kuukauden jälkeen, sillä studio ei uskonut Bogartin vetoavan naiskatsojiin erikoisen ilmeensä ja sössöttävän puhetapansa johdosta.
Bogartin läpimurto oli Broadway-näytelmä Kivettynyt metsä (1935). Hän sai Duke Manteen roolistaan ylistävät arvostelut, ja kun elokuvayhtiö Warner Bros. osti näytelmän elokuvaoikeudet, pääosan esittäjä Leslie Howard vaati myös Bogartin mukaan elokuvaan. Vuonna 1936 julkaistu elokuva oli menestys ja teki Bogartista elokuvatähden.
Bogart näytteli Hollywoodissa vuosien 1936–1941 välillä 29 elokuvassa. Hän esitti tällä kaudella yleensä gangsteria tai jotain muuta rikollista. Vuonna 1941 Bogart näytteli menestyselokuvissa High Sierra ja Maltan haukka, ja vuonna 1942 yökerhonpitäjä Rick Blinea klassikoksi nousseessa Casablancassa, josta hän sai miespääosan Oscar-ehdokkuuden. Casablancaa seurasi sarja samankaltaisia rooleja, kunnes Bogart sai ainoan Oscarinsa roolistaan jokilaivan kapteenina elokuvassa Afrikan kuningatar (1951).
Elämä ja ura > Yksityiselämä

Vuonna 1926 Bogart meni naimisiin näyttelijä Helen Menkenin kanssa, mutta pariskunta erosi jo puolentoista vuoden jälkeen. Toisen avioliittonsa hän solmi vuonna 1928 Mary Philipsin kanssa. He alkoivat tehdä uraa eri puolilla maata ja erosivat vuonna 1937. Bogartin seuraava avioliitto oli Mayo Methotin kanssa 1938–1945. Liitto oli myrskyisä, ja pariskunta sai lisänimen ”taistelevat Bogartit”. Bogartin neljäs vaimo oli näyttelijä Lauren Bacall, jonka kanssa hän oli naimisissa syöpään kuolemiseensa asti vuonna 1957. Bacallilla ja Bogartilla on kaksi lasta, tytär Leslie ja poika Stephen Humphrey Bogart. Bogart teki Bacallin kanssa neljä suosittua elokuvaa: Kirjava satama (1944), Syvä uni (1946), Pimeä käytävä (1947) ja Myrskyvaroitus (1948).
Merkitys ja tunnustukset

Vaikka Bogartilla voi olla ihmisten mielikuvissa fedora-hattu, trenssitakki ja huulten välissä savuke, hän oli monipuolinen näyttelijä, joka esitti muutaman kovapintaisen tyyppihahmon lisäksi myös muun muassa komediallisia hahmoja, liikemiestä ja psykopaattia.
Yhdysvaltain elokuvainstituutti nimesi vuonna 1999 Bogartin kaikkien aikojen mieselokuvatähdeksi. Lisäksi Bogart sai elokuvaurastaan tähden Hollywood Walk of Famelle, osoitteeseen 6322 Hollywood Boulevard.
Palkintoja ja ehdokkuuksia

1944 Oscar-ehdokkuus: paras miespääosa elokuvassa Casablanca (Casablanca, 1942)
1949 Golden Apple -palkinto: Sour Apple
1952 Oscar-palkinto: paras miespääosa elokuvassa Afrikan kuningatar (The African Queen, 1951)
1953 BAFTA-ehdokkuus: paras ulkomaalainen miesnäyttelijä elokuvassa Afrikan kuningatar
1955 Oscar-ehdokkuus: paras miespääosa elokuvassa Cainen kapina (The Caine Mutiny, 1954)
Kirjallisuutta

Moilanen, Harri: ”Kuusi kertaa Huston ja Bogart”, essee John Hustonin Bogart-ohjauksista. Filmihullu 6/1985.
Aiheesta muualla

Kuvia tai muita tiedostoja aiheesta Humphrey Bogart Wikimedia Commonsissa
Virallinen Bogart-sivusto
Humphrey Bogart Internet Movie Databasessa. (englanniksi)
Documentary 42': Humphrey Bogart... Behind the Legend
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  NARA  SNAC  IdRef 
Bogart ja Lauren Bacall radio­haastattelussa toisen maailman­sodan aikana.
Bogart elokuvassa Casablanca (1942).
Bogart elokuvan Afrikan kuningatar (1951) trailerissa.
Loimaan seutukunta

| Loimaan seutukunta |
| --- | --- |

 sijainti 
Väkiluku:  33 403 33:nneksi suurin 31.12.2021 
Loimaan seutukunta on yksi Suomen seutukunnista. Se sijaitsee Varsinais-Suomen maakunnassa. Siihen kuuluu kuusi kuntaa, sen seutukuntaluokitus on 025 ja se kuuluu EU:n alueluokituksen NUTS-luokkaan FI1C1. 2021-12-31 31. joulukuuta 2021 seutukunnassa oli 33 403 asukasta.
Yksi Loimaan seutukunnan alueista on Auranmaa, johon kuuluvat kaikki seutukunnan kunnat Loimaata lukuun ottamatta. Siellä julkaistaan Auranmaan Viikkolehti -nimistä paikallislehteä.
Loimaan seutukunta on myös osana Seutu-hanketta, joka on sisäasiainministeriön ja Suomen Kuntaliiton käynnistämä Seutukuntien tukihanke. Eduskunta on päättänyt jatkaa hanketta vuoden 2012 loppuun asti. Hankkeen tavoitteena on edistää kuntien vapaaehtoista yhteistyötä palvelutuotannossa, elinkeinopolitiikassa sekä ympäristön ja maankäytön kehittämisessä.
Aura ja Pöytyä ovat halukkaita siirtymään Turun seutukuntaan, mutta seutukuntasiirtoja ei ole mahdollista tehdä, kun kunta- ja palvelurakenneuudistus on kesken.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2025) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Aura | 3 955 | 95 | 42 | 8.9 % | 97 % | 0,6 % | 3 % |
|  | Koski Tl | 2 186 | 192 | 11 | 7.4 % | 96 % | 0,4 % | 5 % |
|  | Loimaa | 15 333 | 848 | 18 | 8.4 % | 95 % | 0,2 % | 6 % |
|  | Marttila | 1 923 | 195 | 10 | 8.5 % | 96 % | 1 % | 3 % |
|  | Oripää | 1 297 | 118 | 11 | 8.4 % | 92 % | 0,5 % | 9 % |
|  | Pöytyä | 8 024 | 750 | 11 | 8.6 % | 95 % | 0,6 % | 5 % |
|  | yhteensä | 32 718 | 2 198 | 15 |  | 95 % | 0,4 % | 5 % |
Historia

1. tammikuuta 2005 Loimaa ja Loimaan kunta yhdistyivät Loimaan kaupungiksi.
1. tammikuuta 2005 Karinainen ja Pöytyä yhdistyivät Pöytyän kunnaksi.
1. tammikuuta 2009 Yläne liittyi Pöytyään.
1. tammikuuta 2009 Mellilä ja Alastaro liittyivät Loimaaseen.
1. tammikuuta 2015 Tarvasjoki jätti Loimaan seutukunnan yhdistyessään Turun seutukuntaan kuuluvan Liedon kanssa.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.
| Loimaan seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 37 012 | 37 012 |
| 1980 | 1980 |    | 36 083 | 36 083 |
| 1985 | 1985 |    | 36 245 | 36 245 |
| 1990 | 1990 |    | 36 381 | 36 381 |
| 1995 | 1995 |    | 36 087 | 36 087 |
| 2000 | 2000 |    | 35 282 | 35 282 |
| 2005 | 2005 |    | 35 297 | 35 297 |
| 2010 | 2010 |    | 35 165 | 35 165 |
| 2015 | 2015 |    | 34 819 | 34 819 |
| 2020 | 2020 |    | 33 583 | 33 583 |
Lähde: Tilastokeskus.
Aiheesta muualla

Loimaan seutukunnan kotisivut ( Arkistoitu – Internet Archive)
Auran kunnan kotisivut
Kosken Tl kunnan kotisivut
Loimaan kaupungin kotisivut
Marttilan kunnan kotisivut
Oripään kunnan kotisivut
Pöytyän kunnan kotisivut
Yläneen kotisivut
Varsinais-Suomen maakunnan seutukunnat
Loimaan seutukunta
Salon seutukunta
Turun seutukunta
Turunmaan seutukunta
Vakka-Suomen seutukunta
Suomen Urheiluilmailuopisto

Suomen Urheiluilmailuopisto Oy (SUIO) on valtakunnallinen, Suomen Ilmailuliittoon kuuluva ilmailualan opisto. Se on toiminut parikymmentä vuotta kouluttaen aluksi etenkin purjelennon opettajia. Opistolla on toimitiloja Malmin lentoasemalla ja Räyskälän lentokentällä Lopella. Opiston virallinen kotipaikka on maaliskuusta 2021 alkaen Räyskälä.
Nykyisin suurin osa koulutuksesta on toteutettu netissä.  Enin osa oppilaista (vuonna 2107 noin 220, vuonna 2018 noin 170) opiskelee erilaisten harrasteilmailun lupakirjojen teoriaa. Opistolla on Trafn myöntämä, EASA-säännösten mukainen ATO-status (Approved Training Organization). Opisto antaa koulutusta erilaisiin ilentokonerakennuksessa tarvittaviin käden taitoihin kuten esimerkiksi lujitemuovirakenteiden korjaukseen. Opistolla on tätä varten Räyskälässä vuonna 2020 kunnostettu koulutustila, jonka käyttöä korona on rajoittanut.
Opiston liikevaihto on viime vuosina ollut noin 100 000€ vuodessa.. Ilmailuliitto avustaa opistoa noin 200000 eurolla vuodessa. Opisto tekee koulutusyhteistyötä useiden alueellisen ilmailuyhdistyksen kanssa ja tarjoaa näille verkko-oppimisalustan. Vuodesta 2018 opisto tuli osaksi SIL-konsernia. Muita omistajia ovat Lopen kunta, Räyskälä-säätiö ja Jämi-säätiö.
Opisto ajautui konkurssiin vuonna 2025.
Hallinto

Suomen Urheiluilmailuopiston ensimmäinen toimitusjohtaja ja rehtori oli Jukka Salokannel, joka toimi yhtiössä vuodesta 1996 vuoteen 2006 saakka. Salokannel oli vuonna 2006 myös hallituksen jäsen. Toimitusjohtajaksi Salokanteleen jälkeen kutsuttiin Sakari Kuosmanen. lähde?
Helmikuussa 2014 Opisto purki Kuosmasen toimitusjohtajasuhteen talousepäselvyyksien ja talousrikosepäilyjen vuoksi. Hänen osallisuutensa Fici-copy Oy:n tutkittavana olleeseen talousrikosvyyhtiin oli tullut ilmi. Kuosmanen oli tehnyt vuosina 2007–2010 satojentuhansien eurojen arvoisia leasing-sopimuksia muun muassa kopiokoneiden hankkimiseksi.
Syksyllä 2014 Ilmailuliitto vaihtoi edustajansa Urheiluilmailuopiston hallituksessa. Antti Joupin tilalle valittiin OTL & KTM Merja Bäckman jatkamaan opiston johdon kanssa talousselvitystä, jonka pohjalta kartoitettiin opiston toiminnan jatkomahdollisuuksia.
Hakuprosessin jälkeen Suomen Urheiluilmailuopiston toimitusjohtaja-rehtoriksi valittiin Sakari Pyörre, joka aloitti tehtävässä 16. kesäkuuta 2014.  Peter Tähtisen johtama Opiston hallitus purki Pyörteen toimitusjohtajasuhteen yllättäen huhtikuun lopussa 2016. lähde?. Oikeudessa irtisanominen todettiin laittomaksi.
Vuoden 2016 jälkeen  opistolla ei ole ollut toimitusjohtajaa. Operatiivinen johtaja on koulutuspäällikkö Matti Huoviala, joka johtaa toimintaa Malmilta käsin. Vuosina 2016–2017 Opisto muutti Helsinkiin, uudisti verkkokoulutusinfransa, sai ajanmukaiset toimitilat ja keskittyi verkkokolutukseen. Opisto tekee yhteistyötä lennonopettajakoulutuksessa Blue Skies Aviation Oy:n kanssa.
Opiston toimintaa johti vuoden 2020 loppuun asti SIL:n edustajana SIL:n aiempi hallituksen jäsen Peter Tähtinen. Tähtisen aikana on Suomen Urheiluilmailuopisto Oy:n tytäryhtiön SUIO Oy:n toiminta lopetettiin tarpeettomana ja kannattamattomana. Vuoden 2020 lopulla hallitukseen nimitettiin Ilmailuliiton edustajaksi Janne Vasama ja Tähtinen erotettiin hallituksesta. Tähtinen toimii opiston vastuullisena johtajana määräaikaisella sopimuksella vuoden 2021 loppuun asti.
Aiheesta muualla

Suomen Urheiluilmailuopiston sivut
Rikosepäilyt varjostavat urheiluilmailuopistoa – liitto selvittää, voiko toiminta jatkua, hs.fi 8.11.2014.
Emuu

Emuut ovat itäsuomalaisia ja karjalaisia myyttisiä olentoja, jotka ovat jonkin kasvi- tai eläinlajin kantavanhempia. Emuu on synnyttänyt tai luonut jonkin kasvi- tai eläinlajin ja kantaa vastuun lajin toiminnasta ja huolenpidosta. Sana emuu on muunnos vanhasta äitiä tarkoittavasta sanasta emo.
Metsästäjät pyysivät usein loitsuin eläinlajien kantavanhemmilta metsästysonnea. Ajateltiin, että kantavanhempi päättää, kenelle se antaa jälkeläisiään saaliiksi. Myös monilla pahoilla olennoilla tai asioilla oli kantavanhempi. Pahaa olentoa voitiin yrittää karkottaa vanhempansa luo tai uhata, että jos olento ei tottele, sen käytöksestä kerrotaan vanhemmalle. Myös kantavanhempaa saatettiin käskeä panemaan lapsensa kuriin. Monet kantavanhemmat tunnettiin nimeltä, tosin nimitykset vaihtelivat eri perinteissä.
Tutkijat aina Christfried Gananderista lähtien ovat käyttäneet näistä olennoista sanaa "emuu", ja sana esiintyy myös taltioiduissa loitsuissa. Tosin olentoja nimitettiin muillakin emo-sanan muunnoksilla ja muilla äitiä tai vanhempaa merkitsevillä sanoilla.selvennä
Joitakin kasvien ja eläinten kantavanhempia tiedetään nimeltä.
Hillervo – saukkojen emuu
Hongatar/Hongotar – karhujen emuu, honkien suojelija. Ärtyisä ja rujo; asuu Romentolassa
Höyheneukko – riistalintujen emuu
Juoletar – myös saukkojen emuu
Juonetar – peurojen emuu (juoni = (peura)jono)
Kati – puiden emuu
Kytöläinen – matojen emuu
Käreitär – kettujen emuu
Käres – käärmeitten emuu
Käärämöinen - sisiliskojen emuu
Lemmes – leppien emuu
Laus – porojen ja hirvien emuu
Lovetar (Louhiatar, Loveatar) - susien emuu, Pohjan akka, joka synnytti myös muita petoja sekä kolotuksia
Lukutar - mustaketun emuu. Mahdollisesti sanasta "lukka", joka on tarkoittanut hiekkapenkkaa, törmää tai louhikkoa - kaikki paikkoja, joihin ketuilla on tapana kaivaa pesäkolo.
Mammotar – matojen emuu, käärmeitten synnyttäjä
Nokeinen tai Nokeainen – mahdollisesti  soopelin emuu, todennäköisemmin näädän tai majavan
Tapiotar – lintujen emuu
Tuheroinen - vesikkojen emuu, auttoi myös ahmojen ja saukkojen pyynnissä
Tyytikki – oravien emuu, myös Tapion ja hänen puolisonsa Mielikin tytär
Ulappala – koirien emuu
Äimätär - myös susien emuu
Elottomien kohteiden emuita

Kyllikki kerrotaan kivien emuuksi loitsuissa, joilla kiven aiheuttamia vammoja hoidetaan
Paiseitten emuuta sanotaan ruskeaksi ja rupiseksi neidoksi
Aiheesta muualla

Samaaninen Suomessa hyöri jumalia luonnon täydeltä, tiede.fi
Hunspach

| Hunspach |
| --- | --- |
 Hunspachin kylänraittia.
 vaakuna
 Hunspach
 Koordinaatit: 48°57′13″N, 7°56′35″E 
Valtio:  Ranska
Hallintoalue:  Grand Est
Departementti:  Bas-Rhin
Arrondissementti:  Haguenau-Wissembourg
Hallinto:  
 – Hallinnon tyyppi:  Kunta
 – Pormestari:  Bertrand Wahl
Pinta-ala:  
 – Kokonaispinta-ala:  5,49 km²
Väkiluku (2022):  625
 – Väestötiheys:  114 as./km²
 
 www.hunspach.fr 
Infobox OKVirheellinen NIMI-arvo: 
Hunspach on kunta Ranskan koilliskulmassa Grand Estin hallintoalueella Bas-Rhinin departementissa. Kunnan asukasluku vuonna 2014 oli 647. Se kuuluu departementissaan Wissembourgin kantoniin Haguenau-Wissembourgin arrondissementissa.
Kunnassa sijaitsee Maginot-linjan linnoitus Ouvrage Schoenenbourg.
Mustavalkoisista ristikkotaloistaan tunnettu Hunspach kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Hunspach Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Hunspach
Käännös suomeksi
Nintendo

| Nintendo Co> , Ltd. |
| --- | --- |

Yritysmuoto:  julkinen osakeyhtiö
Osake:  TYO: 7974 NASDAQ: NTDOY
ISIN:  JP3756600007
Perustettu:  23. syyskuuta 1889
Perustaja:  Fusajirō Yamauchi
Toimitusjohtaja:  Shuntaro Furukawa
Avainhenkilöt:  Shigeru Miyamoto Eiji Aonuma
Kotipaikka:   Kioto, Japani
Toiminta-alue:  maailmanlaajuinen
Toimiala:  videopeliteollisuus
Tuotteet:  Hanafuda, Color TV Game, Game & Watch, Nintendo Entertainment System, Game Boy, Super Nintendo Entertainment System, Nintendo 64, Virtual Boy, Nintendo GameCube, Nintendo DS, Wii, Nintendo 3DS, Wii U, Nintendo Switch, Super Mario -tuotesarja, The Legend of Zelda -tuotesarja, Star Fox -tuotesarja, F-Zero -tuotesarja, Pokémon -tuotesarja,  Donkey Kong -tuotesarja, Metroid -tuotesarja, Kirby -tuotesarja, Pikmin -tuotesarja, Super Smash Bros. -tuotesarja
Liikevaihto:   1 308 519 mrd. ¥ (2020)
Liikevoitto:   352 370 mrd. ¥ (2020)
Nettotulos:   258 641 mrd. ¥ (2020)
Tilikauden tulos:   1 800 miljardia jeniä (2009)
Henkilöstö:  6 200 (2020)
Kotisivu:  www.nintendo.com
Infobox OKVirheellinen NIMI-arvo: 
Nintendo Co., Ltd. (jap. 任天堂株式会社, Nintendō Kabushiki gaisha) on japanilainen monikansallinen pääosin videopelikonsolien valmistamiseen sekä videopelien kehittämiseen ja julkaisuun keskittynyt yritys.
Ensimmäinen Nintendon videopelikonsolituote oli erillisiä pelimoduuleja käyttämätön Color TV Game, joka julkaistiin 1970-luvun lopulla Japanissa. Pohjois-Amerikan ja Euroopan markkinoille Nintendo lähti 1980-luvulla ensimmäisellä erillisillä pelimoduuleihin perustuvalla konsolillaan, NES:llä, joka saavutti suuren suosion maailmanlaajuisesti. Sitä seurasivat konsolit SNES, Nintendo 64, Nintendo GameCube, Wii ja Wii U. Nintendon uusin pelikonsoli on vuonna 2017 julkaistu Nintendo Switch.
Nintendo on myös julkaissut useita käsikonsoleita, joista tunnetuimmat ovat Game Boy -sarja ja Nintendo 3DS. Yrityksen konsoleita on myyty maailmanlaajuisesti yli 770 miljoonaa yksikköä 30. kesäkuuta 2020 mennessä ja pelejä noin 2,7 miljardia kappaletta 2. lokakuuta 2008 mennessä. Nintendo on tullut tunnetuksi laitteittensa lisäksi monista pelinimikkeistään, kuten Mario, Donkey Kong, Kirby, Metroid, Pokémon ja The Legend of Zelda.
Historia > 1889–1968: Syntyvaiheet

Fusajirō Yamauchi perusti Nintendon 23. syyskuuta 1889 nimellä Nintendō koppai. Nimi ”Nintendo” on japania ja tarkoittaa suomeksi ”jätä onni taivaaseen”. Yritys perustettiin Kiotoon, Japaniin, ja se tuotti sekä markkinoi Hanafuda-pelikortteja. Japanilaisen mafian Yakuzan otettua kortit käyttöönsä peliluolissaan korttien suosio kasvoi, ja pian yritykseen palkattiin lisää väkeä. Nintendosta tuli ensimmäinen menestynyt länsimaisia pelikortteja valmistanut yritys Japanissa.
Vuonna 1929 Yamauchi vetäytyi yhtiöstä päästäen vävynsä Sekiryō Yamauchin johtajaksi. 1933 Yamauchi toteutti yhdistymisen toisen firman kanssa, ja uudeksi nimeksi tuli Yamauchi-Nintendō; myös päämaja siirrettiin toiseen rakennukseen. Myöhemmin vuonna 1947 Yamauchi järjesti Marufukun levittämään Hanafuda-kortteja sekä useita muita korttimerkkejä, jotka Nintendo oli esitellyt.
Sekiryō Yamauchin lapsenlapsi, Hiroshi Yamauchi, tuli Nintendon johtajaksi vuonna 1949. Hän vaihtoi yrityksen nimeksi jälleen Nintendō koppai. Myös Marafukun nimi vaihdettiin, ja nimeksi tuli Nintendō Karuta. Vuonna 1959 Nintendo teki sopimuksen Disneyn kanssa mahdollistaakseen Disneyn hahmojen käyttämisen Nintendon korteissa. Sopimus oli tuottoisa, ja kortteja myytiin yhdessä vuodessa ainakin 600 000 kappaletta.
Vuonna 1963 yrityksen nimi yksinkertaistui muotoon Nintendō, ja Nintendo alkoi toimia myös muilla osa-alueilla vaihtelevalla menestyksellä. Vuosina 1963–1968 Nintendo perusti taksifirman sekä ”rakkaushotellin” (engl. love hotel), valmisti leluja ja pelejä sekä useita muita hyödykkeitä, kuten pikariisiä. Pikariisistä ei tullut odotetunlaista hittituotetta, eivätkä myöskään taksifirma ja "rakkaushotelli" menestyneet, joten niiden toiminta lopetettiin.
Vuonna 1965 yritykseen palkattiin Gunpei Yokoi, joka tunnetaan nykyään muun muassa Game Boyn sekä Metroid-pelisarjan luojana.
Historia > 1996–2001: Nintendo pysyy moduuleissa

Nintendo 64 julkaistiin Japanissa kesäkuussa 1996, ja se myi yli 500 000 kappaletta ensimmäisenä päivänä. Pohjois-Amerikkaan laite ehti saman vuoden syksyksi, mutta Eurooppaan vasta vuotta myöhemmin. Nintendo päätti jatkaa pelimoduulien aikakautta vielä N64:llä, vaikka kilpailijat olivat jo siirtyneet pelien tallennuksessa CD-ROM-aikakauteen. Usea kolmannen osapuolen kehittäjä valitsi mieluummin Sonyn PlayStationin julkaisualustakseen, sillä CD-ROM:lle mahtui paljon enemmän dataa. Nintendo perusteli päätöstään lyhyillä latausajoilla, sillä data oli tallennettu suoraan moduulille. Esimerkiksi Square Enix on myöntänyt, että CD-ROM:n suurempi tallennuskapasiteetti sai pelitalon vaihtamaan Final Fantasy VII:n julkaisun PlayStationille.
Nintendo 64:n julkaisuvuonna Nintendo julkaisi Game Boy Pocketin, joka oli pienempi versio alkuperäisestä Game Boysta. Noin viikko julkaisun jälkeen Nintendolla vuosia työskennellyt Gunpei Yokoi erosi tehtävästään. Hän auttoi eron jälkeen kilpailevan käsikonsolin WonderSwanin valmistuksessa käyttäen hyödyksi Game Boyn valmistuksesta tulleita taitoja. Nintendo 64:lle julkaistiin vuonna 1999 lisäosa nimeltä Nintendo 64DD, mutta se ei menestynyt kaupallisesti. Suuri osa vielä sille vielä kehitteillä olleista peleistä julkaistiin joko Nintendo 64:lle tai Nintendo GameCubelle, ja joitakin keskeneräisiä ideoita hyödynnettiin muun muassa Nintendogsin kehityksessä .  64DD:tä ei julkaistu Japanin ulkopuolella, ja siitä tulikin Virtual Boyn ohella yksi Nintendon heikoimmin menestyneistä tuotteista.
Vuonna 1996 Japanissa julkaistiin menestyneesti Pokémon (Japanissa Pocket Monsters). Satoshi Tajirin luoma Pokémon on ollut todella suosittu ja sarjan pelejä on myyty maailmanlaajuisesti 23. huhtikuuta 2008 mennessä yli 175 miljoonaa kappaletta. Lokakuussa 1998 julkaistiin Game Boy Color Euroopan ja Yhdysvaltojen julkaisujen tullessa kuukautta myöhemmin. Pokémon auttoi Game Boyta pysymään käsikonsolimarkkinoiden huipulla ja Game Boyn eri variaatioiden myynti on ylittänyt maailmanlaajuisesti 200 miljoonaa yksikköä . Noin vuosi ennen Game Boy Colorin julkaisua Gunpei Yokoi, alkuperäisen Game Boyn suunnittelija, menehtyi 57-vuotiaana auto-onnettomuudessa.
Vuonna 2001 Nintendo hankki paljastamattoman osuuden liikkeentunnistimiin erikoistuneesta Gyration Inc. -yhtiöstä. Saman vuoden maaliskuussa Game Boy Advance julkaistiin Japanissa, ja Eurooppaan sekä Yhdysvaltoihin käsikonsoli ehti kesäkuuksi. Samana vuonna julkaistiin myös Nintendo GameCube, Nintendon neljäs kotikonsoli. Euroopassa GameCube julkaistiin vasta vuonna 2002. 6. sukupolven konsolisodassa Xboxin ja PlayStation 2:n kanssa GameCube piti kolmatta sijaa PS2:n ollessa ensimmäisellä sijalla, kun verrataan konsoleiden myyntilukuja. Maaliskuun 31. päivään 2007 mennessä GameCubea oli myyty maailmanlaajuisesti 21,59 miljoonaa kappaletta.